
Den 24. marts 2020, kl. 10:00, afholdtes ordinær generalforsamling i H. Lundbeck A/S, CVR-nr. 
56759913, på selskabets adresse, Ottiliavej 9, 2500 Valby. 


Bestyrelsens formand, Lars Søren Rasmussen, indledte generalforsamlingen med at byde 
velkommen og pointerede, at det ville blive en anderledes generalforsamlingen end normalt, da 
Lundbeck på trods af Covid-19 restriktionerne har valgt at afholde generalforsamlingen for at 
tilgodese aktionærerne. Formanden fremhævede, at H. Lundbeck A/S selvfølgelig bakker op om 
regeringens tiltag, og takkede aktionærerne for at følge den udsendte anbefaling, om ikke at møde 
op til generalforsamlingen, men i stedet følge generalforsamlingen via webcast på Lundbecks 
hjemmeside. Derudover henviste han også til, at bestyrelsens beretning ikke ville blive foretaget 
mundtligt for at forkorte genrealforsamlingen og begrænse en potentiel infektionsperiode, men 
henviste i stedet til den skriftlige beretning, som har været tilgængelig på lundbeck.com siden 
torsdag den 19. marts 2020. Herefter præsenterede han selskabets ledelse. 


Til dirigent havde bestyrelsen valgt advokat Jørgen Kjergaard Madsen, der også knyttede nogle 
kommentarer til den ekstraordinære situation og konstaterede, at generalforsamlingen var lovligt 
indkaldt og beslutningsdygtig. 


Dagsorden i overensstemmelse med vedtægternes punkt 8.1: 


1. Bestyrelsens beretning om selskabets virksomhed i det forløbne år. 

2. Fremlæggelse af årsrapport til godkendelse. 

3. Beslutning om anvendelse af overskud eller dækning af underskud i henhold til den 
godkendte årsrapport. 

Valg af bestyrelse. 

Godkendelse af vederlag til bestyrelsen for det indeværende regnskabsår. 

Valg af én eller to statsautoriserede revisorer. 

Eventuelle forslag fra aktionærer eller bestyrelse: 


TA OOU =— 


7.1 Forslag fra bestyrelsen om at bemyndige bestyrelsen til at lade selskabet erhverve 
egne aktier. 


7.2. Forslag fra bestyrelsen om at vedtage en vederlagspolitik for bestyrelse og 
direktion. 


7.3. Forslag fra bestyrelsen om at bemyndige bestyrelsen til at forøge selskabets 
aktiekapital. 


7.4. Forslag fra bestyrelsen om, at der i den almindelige dagsorden for den ordinære 
generalforsamling indføjes et pkt. vedrørende godkendelse af vederlagsrapporten, og 
at pkt. 8.1 i vedtægterne dermed ændres. 


7.5. Forslag fra bestyrelsen om at bemyndige generalforsamlingens dirigent til at 
anmelde de på generalforsamlingen vedtagne beslutninger til Erhvervsstyrelsen. 


8. Eventuelt. 


Dirigenten sluttede af med at oplyse, at der i kraft af modtagne brevstemmer og fuldmagter forelå 
det fornødne flertal til, at alle punkter på dagsordenen ville kunne vedtages. 

Ad Punkterne 1 - 2: Bestyrelsens beretning om selskabets virksomhed i det forløbne år o 
fremlæggelse af årsrapport til godkendelse 





Dirigenten henviste til den skriftlige beretning som bestyrelsen havde gjort tilgængelig på selskabets 
hjemmeside torsdag den 19. marts 2020 og den offentliggjorte årsrapport fra 6. februar 2020, og 
konstaterede, at årsrapporten har fået en blank påtegning af revisoren. 


Selskabet havde til dette punkt modtaget et skriftligt indlæg fra Michael Thøgersen fra Dansk 
Aktionærforening, som Dirigenten læste op. 


Michael Thøgersen roste Lundbeck og fremhævede udfordringerne i udviklingen af kure mod 
sygdomme i centralnervesystemet. Han fremhævede, at hvis Lundbeck løste gåden om Alzheimer og 
Parkinsons måtte nobelpriserne stå i kø. Han fremhævede de finansielle resultater fra rekordåret 
2018 og sammenlignede med 2019 og nævnte, at det var forståeligt, at der skete en nedgang i 
udbetaling af udbytte. 


Michael Thøgersen udtrykte også forståelse for, at produkter som Onfi? havde nedgang i omsætning 
på grund af mødet med generiske konkurrenter. Herefter fremhævede han Cipralex?, som også har 
generiske konkurrenter, og spurgte til, hvordan det kunne være, at Cipralex? havde 
omsætningsvækst i 2019 på trods heraf. 


Michael Thøgersen fremhævede herefter købene af Abide Therapeutics og Alder Biophamaceuticals, 
og spurgte indtil, hvorfor sådanne virksomheder sælges og hvordan de økonomiske udsigter for 
disse selskaber ser ud. 


Michael Thøgersen spurgte ind til Selincro?, som var det første middel mod alkoholmisbrug siden 
antabus, og spurgte til, hvorfor det ikke omtales længere. 


Michael Thøgesen spurgte også ind til, om Corona-virussen havde indflydelse på Lundbeck i form af 
manglende leverancer, eller medarbejdere i karantæne. 


Michael Thøgersen fremhævede til slut sin bekymring over, at der er medlemmer af bestyrelsen og 
direktionen, som ikke besidder aktier i H. Lundbeck A/S, og at han til sin store glæde var blevet 
opmærksom på, at CEO Deborah Dunsire havde købt aktier i Lundbeck. Herefter takkede han direkte 
Deborah Dunsire på engelsk. 


For at svare på Michael Thøgersens og Dansk Aktionærforenings spørgsmål blev ordet givet videre 
til CEO Deborah Dunsire. 


Som svar på spørgsmålet vedrørende Cipralex?, bekræftede Deborah Dunsire, at produktet har 
været udsat for konkurrence fra generiske produkter i en længere årrække, men at der fortsat er 
mange, der vælger at købe det brandede produkt frem for de generiske. Derudover fremhævede 
Deborah Dunsire, at Cirpralex? fortsat nyder eksklusivitet på det japanske marked, hvor det 
markedsføres af en partner, og at Lundbeck har taget markedsføringen af Cipralex? tilbage fra en 
partner i Kina, hvilket har haft en positiv indvirkning på resultaterne. 


Herefter gik Deborah Dunsire videre til spørgsmålet om, hvorfor Abide og Alder blev solgt til 
Lundbeck. Her forklarede hun, at i Abide's tilfælde var det, fordi forskerne hos Lundbeck havde 
interesseret sig for en mekanisme i hjernen i noget tid, som Abide var førende indenfor. Da Abide 
stod overfor en refinansiering blev det muligt for Lundbeck at købe virksomheden. Det samme 
gjorde sig gældende for Alder. Alder stod overfor at skulle lancere deres første produkt, og derfor 
skulle de finde finansiering til at bygge en kommerciel virksomhed op, hvilket gjorde det muligt for 

Lundbeck at opkøbe Alder, da synergieffekten af at kunne anvende Lundbecks verdensspændende 
kommercielle virksomhed var at foretrække frem for at skulle opbygge sit eget netværk. 


Deborah Dunsire gik videre til spørgsmålet om, hvorfor Selincro? ikke bliver omtalt længere. Hun 
svarede, at Selincro? aldrig rigtig fik den succes som forventet, hvilket kunne skyldes, at lægerne og 
patienterne ikke helt forstod måden, som produktet skulle indtages af patienten på. 


Til sidst adresserede Deborah Dunsire spørgsmålet om, hvordan Corona-virussen har indflydelse på 
Lundbeck's virksomhed. Hun forklarede, at Lundbeck fortsat producerer og distribuere medicin fra 
Padova i Italien, Valbonne i Frankrig og Valby i Danmark. Lundbeck har selvfølgelig reduceret antal 
medarbejdere on-site, så meget som muligt, og alle kontormedarbejdere i Valby arbejder 
hjemmefra. Lundbecks medarbejdere har ikke været ramt af sygdommen endnu, men har haft 
personale i karantæne grundet smitterisici enten som følge af ferie i risikoområder eller kontakt med 
registrerede smittede. I Kina blev Lundbeck ramt, idet alle medarbejdere blev hjemsendt fra 24. 
januar til 2. marts, men på nuværende tidspunkt har Lundbeck en kapacitet på 50 % i vores 
datterselskab i Kina, og vores salgsrepræsentanter er også påbegyndt deres arbejde. Lundbeck følger 
reglerne rundt om i Verden vedrørende social afstand og hjemmearbejde for at støtte op om 
tiltagene fra de forskellige regeringer og for at mindske spredningen af virussen. 


Dirigenten konstaterede herefter, at der ikke var yderligere spørgsmål eller bemærkninger, og at 
bestyrelsens beretning var taget til efterretning af generalforsamlingen, og at den reviderede 
årsrapport var vedtaget. 


Ad Punkt 3: Beslutning om anvendelse af overskud eller dækning af underskud i henhold til den 
godkendte årsrapport 


Bestyrelsen foreslog, at der for regnskabsåret 2019 udbetales udbytte på 31 % af årets nettoresultat, 
svarende til DKK 4,10 pr. aktie eller et samlet udbytte på DKK 816 millioner. 


Forslaget blev vedtaget. 


Ad Punkt 4: Valg af bestyrelse 


Formanden, Lars Søren Rasmussen redegjorde indledningsvist for evaluering af arbejdet i 
direktionen og bestyrelsen, som var foretaget med hjælp fra en ekstern konsulent. Konklusionen var 
stor tilfredshed med samarbejdet mellem direktion og bestyrelse samt stor tilfredshed med 
kompetencesammensætningen i bestyrelsen. Derudover stor tilfredshed med arbejdet og 
kompetencerne i de tre komitéer under bestyrelsen. 


I henhold til vedtægternes punkt 5.1 er de generalforsamlingsvalgte bestyrelsesmedlemmer på valg 
hvert år. 


Bestyrelsen foreslog genvalg af Lars Søren Rasmussen, Lene Skole-Sørensen, Lars Erik Holmqvist, 
Jeremy Max Levin, Jeffrey Berkowitz og Henrik Andersen. 


Selskabslovens § 120 var iagttaget. 
Bestyrelsen består herefter af: 


e Lars Søren Rasmussen (uafhængig) 
e Lene Skole-Sørensen (afhængig grundet arbejdet i Lundbeckfonden) 
e Lars Erik Holmqvist (afhængig grundet arbejdet i Lundbeckfonden) 

e Jeremy Max Levin (uafhængig) 

e Jeffrey Berkowitz (uafhængig) 

e Henrik Andersen (uafhængig) 

e Ludovic Tranholm Otterbein (medarbejdervalgt) 
e Henrik Sindal Jensen (medarbejdervalgt) 

e Rikke Kruse Andreasen (medarbejdervalgt) 


Forslaget blev vedtaget. 


Ad Punkt 5: Godkendelse af vederlag til bestyrelsen for det indeværende regnskabsår 


Formanden, Lars Rasmussen, fremlagde bestyrelsens forslag om vederlag til bestyrelsen for 
indeværende regnskabsår som følger: 


e Menige bestyrelsesmedlemmer modtager et grundhonorar på DKK 400.000 

e Formanden modtager tre gange grundhonoraret 

e Næstformanden modtager to gange grundhonoraret 

e Menige medlemmer af komitéerne modtager DKK 200.000 i tillæg til grundhonoraret 

e Formændene for komitéerne modtager DKK 300.000 i tillæg til grundhonoraret 

e Bestyrelsesmedlemmer med permanent bopæl udenfor Europa modtager DKK 400.000 i 
tillæg til grundhonoraret 


Formanden forklarede, at bestyrelsen foreslår vederlaget justeret, som følge af den generelle 
lønudvikling i Danmark siden sidste justering af vederlaget, som skete i 2017. han forklarede 
yderligere, at Lundbeck før generalforsamlingen lå under gennemsnittet for bestyrelsesaflønning for 
danske c25 virksomheder, og med justeringen vil lægge sig lige omkring gennemsnittet. 


Dirigenten konstaterede, at bestyrelsens forslag om vederlag for 2020 blev godkendt. 


Ad Punkt 6: Valg af én eller to statsautoriserede revisorer 


I henhold til vedtægternes § 8 var den generalforsamlingsvalgte revision på valg. Bestyrelsen 
foreslog valg af PricewaterhouseCoopers Statsautoriseret Revisionspartnerselskab i 
overensstemmelse med revisionsudvalgets (svarende til bestyrelsen) indstilling. Revisionsudvalget er 
ikke blevet påvirket af tredjeparter og har ikke været underlagt nogen aftale med en tredjepart, som 
begrænser generalforsamlingens valg til visse revisorer eller revisionsfirmaer. 


Dirigenten redegjorde for bestyrelsens forslag, der blev vedtaget. 


Ad Punkt 7.1 — Erhvervelse af egne aktier 


Dirigenten fremlagde og gennemgik bestyrelsens forslag om at bemyndige bestyrelsen til at lade 
selskabet erhverve egne aktier. 


Forslaget blev vedtaget. 


Ad Punkt 7.2 — Vedtagelse af vederlagspolitik 


Formanden tog ordet og forklarede at vederlagspolitikken var udarbejdet efter de nye lovkrav, og at 
den havde en mere gennemsigtig beskrivelse af hver aflønningskomponent. Han fremhævede, at de 
variable lønprogrammer både indeholder kortsigtede og langsigtede incitamentsprogrammer, som 

ligner de eksisterende programmer, og mere specifikke elementer vedrørende fremtidig ansættelse, 

fastholdelse og kompensation, som skal sikre at Lundbeck kan tiltrække dygtige medarbejdere til 
direktionen. 


Formanden konstaterede også at vederlaget for bestyrelsen og direktionen var i fuld 
overensstemmelse med politikken. 


Herefter tog dirigenten ordet og konstaterede, at der ikke var indkommet bemærkninger eller 
ændringsforsalg, og erklærede derfor forslaget om godkendelse af vederlagspolitikken for vedtaget. 


Ad Punkt 7.3 — Bemyndigelse til forøgelse af selskabskapitalen 


Dirigenten fremlagde bestyrelsens forslag om at bemyndige bestyrelsen til at forøge selskabskapitalen 
med op mod 100 mio. kr. 


Forslaget blev vedtaget. 


Ad Punkt 7.4 — Ændring af den vedtægtsbestemte dagsorden for generalforsamlingen 


Dirigenten fremlagde bestyrelsens forsalg om at ændre den vedtægtsbestemte dagsorden for 
generalforsamlingen. 


Der var ikke nogen bemærkninger til forsalget, og forsalget blev vedtaget. 


Ad Punkt 7.5 — Bemyndigelse til dirigenten 


Dirigenten gennemgik bestyrelsens forslag om at bemyndige dirigenten til at foretage ændringer i og 
tilføjelser til det på generalforsamlingen vedtagne samt bemyndige dirigenten til at anmelde 
beslutninger til Erhvervsstyrelsen. 


Forslaget blev vedtaget. 
Ad. Punkt 8: Eventuelt 


Da der ikke var nogen der ønskede at ytre sig, konstaterede Dirigenten, at dagsordenen var udtømt 
og gav ordet til bestyrelsens formand. Lars Søren Rasmussen takkede for at aktionærerne havde 
fulgt anbefalingen om at blive hjemme fra årets generalforsamling og afsluttede 
generalforsamlingen. 


Generalforsamlingen blev hævet kl. 10.34. 


---00000--- 


Jørgen Kjergaard Madsen 
Dirigent 


